**☺ Ես Էկո-Զինվոր եմ ☺**

Ամբողջ աշխարհում ամենագրավիչն ու կախարդականը, որ երբևէ նկատել եմ`բնությունն է: Այն ապահովում է մեր թարմ շնչառությունն ու հոգևոր խաղաղությունը: **Բնությունը** ստեղծվել է միանգամից`առանց որևէ մեկի միջնորդությամբ, որպեսզի դառնա մեր կյանքի կենսունակ բաղադրիչը: Սակայն, ցավոք սրտի, հենց մարդկանց անիրավ պատճառով կարող է անհետանալ, նույն արագությամբ, ինչպես ի հայտ է եկել…

  

Գեղեցիկ չէ վնասել շրջակա միջավայրը, ուղղակի տհաճ է: Ուստի ես`որպես Էկո-Զինվոր, ցանկանում եմ իմ առաքինությամբ զբաղվել`կոչ անելով բոլորին դառնալ ավելի բարեխիճ բնության հանդեպ և հնարավորինս խուսափել նրան «նեղացնելուց»: Ի դեպ, ինչպես մեր **հայ զինվորն** է Հայաստանի սահմանը պահում, այնպես էլ մենք պետք է բնության մասին հոգ տանենք:

 Չէ՞որ շատ հաճախ ցանկանում ենք հանգստանալ բնության գրկում`լսելով վարար գետի քչքչոցը, տերևների խաշամը, ծովի ալիքների բարկությունն ու ճնճղուկների ծլվլոցը արևային միջավայրում, անգամ անձրևային աղմուկը…Պետք է հարգալից վերաբերվենք բնությանը, ուշադրություն դարձնենք ու անկրկնելի կերպարանքի վերածենք: Այս **դրական պահվածքը** կլինի մեր զենքը`բնությունը պաշտպանելու իսկական միջոցը:

Մեր տեսողությունն է անգամ լավանում, երբ նայում ենք կանաչ բնությանը, մեր հոգին է բուժվում, երբ լինում ենք նրան մոտ: Անհրաժեշտ է մաքուր պահել քաղաքը, չտրորել ծաղիկները, չաղտոտել լճերը: Եթե բնությունից **դրական լիցքեր** ենք ստանում, ապա պետք է նույն կերպով պատասխանել նրան:

 Եվ այսպես, ես, ինձ համարելով Էկո-Զինվոր, նախընտրում եմ ներկայացնել հետևյալ քայլերը`ուղղորդված բնապահպանությանը, որն իր հերթին կապացուցի մարդկային զգոն պահվածքն ու սրտի մաքրությունը…

**Եկեք զե՛րծ մնանք** ծառահատումից…Ախր հենց ծառերն են են զարթոնքի գրավականն ու հմայքի բացահայտումը:

 

**Մաքու՛ր պահենք** շրջակա միջավայրը, **չ՛նետենք** աղբը ուր պատահի. միմիայն աղբամանի մեջ: Իսկ աղբատարները թող ժամանակին տեղափոխեն աղբը, բնապահպանները զբաղվեն խոտեր, ծառեր ու ծաղիկներ ջրելով, խնամելով:

 ☺☺☺   

Ե՛ս եմ քո **էկո-զինվորը**, բնություն, քո վահանն ու թիկունքը: Եթե ես չլինեմ քո տերը, ապա ինչպե՞ս դու կկարողանաս իմ հոգևոր էներգիայի տերը լինելԻմ զինվորական համազգեստը կանաչ է, ինչպես դու ես: Դու հրաշքների մեծագույն հրաշքն ես…ծիածան, անտառ, ծով, օվկիանոս, բույսեր,ծաղիկներ, այս ամենի միաձուլմամբ ծնվում է Բնությունը, ու իր խորաթափանց հմայքով երաշխավորում է մեր հանգիստը, թույլ է տալիս երազել…Այսպիսով, ներդաշնակ լինելով արտասովոր շփում ունենալով բնության հետ, վերջինիս ադամանդե շքանշան ենք պարգևում: Միգուցե ես արդեն **Էկո-Հրամանատար** եմ, իսկ բնությունը`**Զինվոր**: Ու ինձ համար, ողջ ժողովրդի համար այս տեսակի **Զինվորը**`**Բնությունը**, արժանի է կոչում ստանալ` մեր լիցքաթափման անգին աղբյուրը լինելով:

 ☺ ☺ ☺

 **Բնությունն** իմ ու քո օջախն է: Լույսի շողն է, թանկ նվեր…Ամենազորեղն է երկրագնդի վրա: Սիրենք ու փայփայենք, քանի որ մենք **Էկո-Զինվոր** ենք: ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺ ☺

  